open-index/open-wikipedia-markdown huggingface dataset:
Սուրբ Գրիգոր Լուսավորիչ եկեղեցի (Սան Պաուլո)

**Սուրբ Գրիգոր Լուսավորիչ եկեղեցի, Սան Պաուլո** քաղաքում գտնվող կրոնական կառույց։ Պատկանում է Տանն Կիլիկիո կաթողիկե եկեղեցու Լատինական Ամերիկայի թեմին, դրա առաջնորդանիստն է, գտնվում է Բրազիլիայի Սան Պաուլու նահանգում։ Համակարգում է Սան Պաուլո քաղաքում բնակվող կաթողիկե բրազիլահայության հոգևոր կյանքը։ Հանդիսանում է քաղաքի երկու հայկական եկեղեցիներից մեկը՝ առաքելական սուրբ Գևորգի հետ։

Տեղակայված է Բրազիլիայի հարավային մասում՝ Սան Պաուլոյի 718 Լյուքս թաղամասի Տիրադենտես պողոտայում։ Այն չպետք է շփոթել քաղաքի մյուս կաթոլիկ եկեղեցիների հետ, վերջիններից են լատիներեն ծիսակարգով 4 տաճարներ (Սանտո Ամարոյի տաճարը, Աստվածամոր Վերափոխման Մետրոպոլիտեն տաճարը, Սուրբ Միքայելի տաճարը և Սուրբ ընտանիքի տաճարը) և 2-ը կաթոլիկական արևելյան ծեսերով (Մելքիթի Դրախտի Տիրամայր տաճար և Լիբանանի մարոնիական տաճար):

Եկեղեցին հետևում է հայ կաթոլիկական ծեսին։ Այն Լատինական Ամերիկայի և Մեքսիկայի Հայ Կաթողիկե առաքելական  արքեպիսկոպոսության կենտրոնակայանն է ( *Exarcado Apostólico para os fiéis de Rito Armênio residentes na América Latina e México* ),որը ուղղակիորեն կախված է Հռոմում հիմնված արևելյան եկեղեցիների միաբանությունից:

Սուրբ Գրիգոր Լուսավորիչ եկեղեցին գտնվում է Պաբլո եպիսկոպոս Հակիմյանի հովվական պատասխանատվության ներքո։

## Տես նաև
* Սուրբ Նարեկ մայր տաճար, Բուենոս Այրես
* Զմմառի Տիրամոր տաճար, Մոնտեվիդեո
* Լատինական Ամերիկայի թեմ

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Սան Պաուլուի եկեղեցիներ
Կատեգորիա:20-րդ դարի հայկական վանքեր և եկեղեցիներ
Կատեգորիա:Բրազիլահայ կաթողիկե վանքեր և եկեղեցիներ
Կատեգորիա:ՎՀ/թեմա 2
Դարիենի պատնեշ

**Դարիենի պատնեշ** (, ,),  չյուրացված մեծ տարածք Կենտրոնական և Հարավային Ամերիկայի սահմանին: Այն զբաղեցնում է Պանամայի Դարիեն նահանգը և Կոլումբիայի Չոկո դեպարտամենտըի մի մասը և ունի մոտ 160 × 50 կմ չափեր։ Տարածքը պատված է արևադարձային խոնավ անտառներով և ճահիճներով, որտեղ ճանապարհների կառուցումը չափազանց դժվար է, ինչի պատճառով Դարիենի պատնեշը միակ հատվածն է որտեղ ընդհատվում է Պանամերիկյան մայրուղին։ Հայտնի է աշխարհի ամենաանհյուրընկալ շրջաններից մեկի համբավով։  Այնուամենայնիվ, որպես Հյուսիսային և Հարավային Ամերիկայի միակ ցամաքային կամուրջ, Դարիենի պատնեշը պատմականորեն ծառայել է որպես հիմնական երթուղի թե՛ մարդկանց, թե՛ կենդանական աշխարհի համար։

## Աշխարհագրություն
Աշխարհագրական տեսակետից Դարիենի պատնեշը բաղկացած է երկու շրջանից. Հարավային մասում գտնվում է Ատրատո գետի դելտան, որը ստեղծում է 80 կմ լայնությամբ ճահճային տարածք, իսկ հյուսիսային շրջանը ծածկված է արևադարձային խոնավ անտառներովով, Սերրանիա դել Դարիեն լեռներով, որոնց բարձրությունը հասնում է 1875 մետրի:

## Պանամերիկյան մայրուղի
Համաամերիկյան մայրուղու երկու հատվածների միջև հեռավորությունը 87 կմ է։ Պանամայի կողմից մայրուղին ավարտվում է Յավիզա քաղաքում,  Կոլումբիայի կողմից՝ Տուրբո քաղաքովով։ Դրանց միջև գտնվում են Դարիեն և Լոս Կատիոս ազգային պարկերը, որոնք ներառված են ՅՈՒՆԵՍԿՕ-ի համաշխարհային ժառանգության ցանկում:

Արդեն մի քանի տասնամյակ է, ինչ փորձում են միացնել մայրուղու երկու հատվածները։ Նախնական պլանավորումը 1971 թվականին հովանավորվել է Միացյալ Նահանգների կողմից, սակայն 1974 թվականին այն դադարեցվել է բնապահպանների բողոքի պատճառով: Մեկ այլ փորձ է արվել 1992 թվականին, սակայն 1994 թվականին ՄԱԿ-ի հանձնաժողովը պարզեց, որ նախագիծը լուրջ վնաս կհասցնի տարածաշրջանի էկոլոգիային։

Տեղի բնակչությունը՝ Կունա և Չոկո (Էմբերա-Վունան) հնդիկ ժողովուրդները նույնպես մտավախություն են հայտնել իրենց մշակույթի ինքնության համար, եթե ճանապարհը կառուցվի: Բացի այդ, պաշտոնյաները չեն ցանկանում թույլ տալ Կոլումբիայից թմրանյութերի ապօրինի շրջանառության աճը  և դրա հետ կապված բռնությունը և Վենեսուելայից անօրինական միգրանտների թիվը: Ընդդիմության պատճառները ներառում են խոնավ անտառների պաշտպանությունը, արևադարձային հիվանդությունների տարածման վտանգը, տարածքի բնիկ ժողովուրդների ապրուստի պաշտպանությունը և հիվանդությունների մուտքը Հյուսիս։ Ամերիկա։ Մայրուղու երկարացումը մինչև Յավիզա հանգեցրել է մայրուղու երթուղու կողքին մեկ տասնամյակի ընթացքում սաստիկ անտառահատումների:

Այս հատվածում մայրուղու առաջարկվող այլընտրանքներից մեկը կարճ լաստանավային գիծն է Ուրաբայի ծոցում գտնվող Տուրբո քաղաքից մինչև Ատլանտյան օվկիանոսի Պանամայի նոր նավահանգիստ, որը կնվազեցնի ծովային տրանսպորտի երկարությունը։ Ներկայիս ավտոմոբիլային տրանսպորտի երթուղին Խաղաղ օվկիանոսով Պանամա - Բուենավենտուրա երթուղին է՝ 660 կմ երկարությամբ:

## Զբոսաշրջություն
Դարիենի պատնեշը հայտնի է արտաճանապարհային և զբոսաշրջության սիրահարների շրջանում։ Այս տարածքով մայրցամաքների միջև ճանապարհորդելը վաղուց մարտահրավեր է դարձել արկածային ճանապարհորդների համար։

## Ծանոթագրություն

Կատեգորիա:Կոլումբիայի աշխարհագրություն
Կատեգորիա:Պանամայի աշխարհագրություն
Երուսաղեմի առաջնորդություն

**Երուսաղեմի առաջնորդություն**, հայ կաթողիկե եկեղեցու՝ Մերձավոր Արևելքի տարածքում գտնվող, Տանն Կիլիկիո կաթողիկոսության պատկանող թեմերից մեկը, որը ներկայացնում է Սուրբ Երկրի ողջ պատմական շրջանը՝ Պաղեստինի խոշորագույն՝ Երուսաղեմ քաղաքի կաթողիկե հայության և Հորդանանի հաության հոգևոր կյանքը։ Առաջնորդանիստը՝ Երուսաղեմի սուրբ Աստվածածին եկեղեցին է։ Թեմի առաջնորդն է Ժոզեֆ Քելեքյանը։

## Պատմություն
Երուսաղեմի առաջնորդությունը հիմնել է Սուրբ Աթոռը 1991 թվականի հոկտեմբերի 1-ին։ 1998 թվականին այն կորցրել է իր ինքնավար կարգավիճակը և սկսել է ենթարկվել Հայ Կաթողիկե եկեղեցու պատրիարքին։ 2002 թվականին Երուսաղեմի առաջնորդությունը կրկին դարձել է անկախ կառույց։

Ներկայումս առաջնորդությունում գործում է երկու ծխական համայնք՝ մեկը Երուսաղեմում, մյուսը՝ Ամմանում։

## Առաջնորդության եպիսկոպոսներ
* քահանա Ժոզեֆ Դեբս (1991-1992)
* քահանա Ժոզեֆ Ռուբյան (1992-1995)
* Անդրե եպիսկոպոս Բեդօղլույանը, (1995-1998)
** Սեդե սոպրեսա (1998-2002)
* Գևորգ եպիսկոպոս Խազումյան (15.10.2001 - 15.03.2006), նշանակվել է Կոստանդնուպոլսի արքեպիսկոպոս
* քահանա Ռաֆայել Ֆրանցիսկոս Մինասյան,(2006 - 24.06.2011)
* քահանա Ժոզեֆ Քելեքյան (08/08/2011 – առ այսօր)

## Ծանոթագրություններ

## Աղբյուր
* Annuario Pontificio, Libreria Editrice Vaticana, Città del Vaticano, 2003, ISBN 88-209-7422-3

## Արտաքին հղումներ
* Տեղեկություն

Կատեգորիա:Երուսաղեմի առաջնորդություն
Կատեգորիա:Կրոնը Երուսաղեմում
Կատեգորիա:1991 Իսրայելում
Կատեգորիա:ՎՀ/թեմա 2
Գիորգի Աբաշվիլի

**Գիորգի Աբաշվիլի** ( , . ), խորհրդային զորահրամանատար: Ռազմածովային գիտությունների թեկնածու (1971), դոցենտ (1965): Ռազմածովային նավատորմի բարձրագույն մասնագիտական սպայական դասընթացների (Высшие специальные офицерские классы ВМФ) պետ (1964—1970): Փոխծովակալ (1955)։

## Կենսագրություն
Գիորգի Աբաշվիլին ծնվել է 1910 թվականին Թիֆլիսում,  որն այն ժամանակ Ռուսական կայսրության կազմում էր: 1931 թվականին ավարտել է Լենինգրադի ռազմածովային ուսումնարանը և ծառայության անցել խորհրդային Բալթյան նավատորմում, որի կազմում մասնակցել է Ֆիննական կռվին և Երկրորդ համաշխարհային պատերազմին: Ընդ որում՝ Երկրորդ աշխարհամարտի սկզբում եղել է ականակիրների 2-րդ դիվիզիոնի հրամանատարը, կազմակերպել ականապատման, թշնամական նավաքարավանների հետապնդման ու ոչնչացման գործողություններ: 1944 թվականին եղել է Բալթյան նավատորմի շտաբի պետի տեղակալը, ինչպես նաև ղեկավարել է էսկադրոնային ականակիրների այն ստորաբաժանումը, որը վճռորոշ դեր է խաղացել Լենինգրադի շրջափակումը վերացնելու գործում: Աբաշվիլին որպես ավագ սպա՝ ներառվել էր խորհրդային այն նավերի հրամանատարական կազմում, որոնք 1953 թվականին այցելել են Լեհաստան, հաջորդ տարում էլ՝  Ֆինլանդիա: 1962 թվականին Կարիբյան ճգնաժամի ժամանակ նա եղել է գլխավոր հրամանատար Իսա Պլիևի տեղակալը և Կուբայում խորհրդային ուժերի առաջարկվող խմբի ռազմածովային ուժերի հրամանատարը (օպերացիա Անադիր):  Ըստ մի տվյալների՝ նա դեմ է եղել ճգնաժամի օրերին ուժի անհապաղ կիրառմանը։ Ասում են, որ նա լարվածության գագաթնակետի ժամանակ 6 րոպեով հետաձգել է խորհրդային հրթիռների արձակման հրամանի կատարումը  և դարձել  է այն մարդկանցից մեկը, ով նպաստել է միջուկային պատերազմի կանխմանը: Նույն թվականին նա թոշակի է անցել:

Մահացել է 1982 թվականին, Լենինգրադում, կաթվածից։

## Պարգևներ
Գիորգի աբաշվիլին արժանացել է հետևյալ պարգևներին.
* Լենինի շքանշան (1953)
* Կարմիր դրոշի 4 շքանշան (1944, 1947, 1956, 1963)
* 2 Կարմիր աստղի շքանշան (1940, 1944)
* Նախիմովի II աստիճանի շքանշան (20.7.1945)
* Աշխատանքային կարմիր դրոշի շքանշան (1968)
* «Լենինգրադի պաշտպանության համար» մեդալ (1943);
* «1941-1945 թթ. Հայրենական մեծ պատերազմում Գերմանիայի դեմ տարած հաղթանակի համար» մեդալ;
* այլ մեդալներ
* անվանական զենք (1960).

## Ընտրյալ աշխատություններ
* *Г.С. Абашвили* Умело использовать каждую милю походов для боевой учёбы // Красный флот (газета). — 1955. — 27 августа.
* *Г.С. Абашвили* Офицерские классы Советского флота // Морской сборник. — 1968. — № 12. — С. 56-58.

## Ծանոթագրություններ

## Գրականություն
* 
*  ISBN 5-7921-0677-0

Կատեգորիա:1910 ծնունդներ
Կատեգորիա:1982 մահեր
Կատեգորիա:Անձինք Թբիլիսիից
Կատեգորիա:Աշխատանքային կարմիր դրոշի շքանշանի ասպետներ
Կատեգորիա:Գիտնականներ այբբենական կարգով
Կատեգորիա:Լենինի շքանշանի ասպետներ
Կատեգորիա:Ծովակալներ
Կատեգորիա:Կաթվածից մահացածներ
Կատեգորիա:Կարմիր աստղի շքանշանի ասպետներ
Կատեգորիա:Կարմիր դրոշի շքանշանի ասպետներ
Կատեգորիա:Հայրենական մեծ պատերազմի մասնակիցներ
Կատեգորիա:Ռազմածովային գիտությունների թեկնածուներ
Կատեգորիա:ՎՀ/թեմա 4
Պողոս Պետրոս ԺԲ Սաբաղյան

**Պողոս Պետրոս ԺԲ Սաբաղյան** () Հայ կաթողիկե եկեղեցու նշանակալի գործիչ, Կիլիկիո հայ կաթոլիկ եկեղեցու պատրիարք, կենտրոնակայանը՝ Կոստանդնուպոլիս։

## Կյանք
Նա աշխատել է Զմմառի քահանայական սեմինարիայում, գրել է կրոնական տեքստեր ու օժանդակելով աղքատներին։ 1901 թվականի օգոստոսի 28-ին նշանակվել է Եգիպտոսի Ալեքսանդրիայի թեմի եպիսկոպոս, Հայ Կաթողիկե եկեղեցու Սինոդը 1904 թվականի օգոստոսի 4-ին նրան նշանակել է Կիլիկիո Պատրիարք։ Սուրբ աթոռը հաստատել է այդ ընտրությունը 1904 թվականի նոյեմբերի 14-ին։ Պատրիարքը 1910-ի ապրիլին անցել է տարիքին համապատասխան թոշակի։

Նա Պիետրո Կոջունյանին ձեռնադրել է որպես Ալեքսանդրիայի թեմի եպիսկոպոսության իրավահաջորդ, Իգնատիոս Մալոյանին պատրիարքարան է բերել որպես մասնավոր քարտուղար։ Բացի պատրիարքի պաշտոնից, 1904-1909 թվականներին նա եղել է նաև Իրանի Սպահանի թեմի առաքելական կառավարիչ և պատրիարքարանի հետ կապված Թուրքիայի Ստամբուլի արքեպիսկոպոս։

Պողոս Պետրոս ԺԲ Սաբաղյանը գրել է մի շարք կրոնական և ծիսական աշխատություններ, որոնք ծառայել են Հայ Կաթողիկե Եկեղեցու հոգևոր կյանքին։ Նրա գրքերը հիմնականում կենտրոնացած են եղել կրոնական ծիսակատարություններին, աղոթքներին ու եկեղեցական կանոններին։

## Ծանոթագրություններ

## Արտաքին հղումներ
*Catholic-hierarchy
*Boghos Petros XII Sabbaghian

Կատեգորիա:20-րդ դարի հայ կաթողիկոսներ
Կատեգորիա:Սիրիահայ կրոնական գործիչներ
Կատեգորիա:ՎՀ/թեմա 2
Կատեգորիա:Տանն Կիլիկիո կաթողիկե կաթողիկոսներ
Ֆրանկներ (հայեր)

**Ֆրանկներ** կամ **ֆրանգներ**, **ֆրենգներ**, այսպես են անվանում Հայ Կաթողիկե եկեղեցու հետևորդ արևմտահայերին։ Նրանք հիմնականում բնակվում են Հայաստանի հյուսիսում և Վրաստանում՝ Սամցխե-Ջավախքի մարզում։

## Պատմություն
Սկզբում հայերը «ֆրանգ» էին անվանում  հայկական Կիլիկիայի տարածքով անցած խաչակիրներին։ Հետագայում այդպես են կոչել Ֆրանցիսկների վանական կարգից կաթոլիկ միսիոներներին, որոնք 16-19-րդ դարերում քարոզել են Կիլիկիայում։ Երբ որոշ հայեր ընդունել են կաթոլիկություն, այս բառը սկսել է կիրառվել արդեն նրանց համար:

19-րդ դարի 30-ական թվականներին կաթոլիկ հայերը Արեւմտյան Հայաստանից գաղթել են Սամցխե-Ջավախք, որտեղից աստիճանաբար սկսել են տեղափոխվել ներկայիս Հայաստանի տարածք։

Ֆրանկների մեջ կան որոշ տարբերություններ՝ կապված բնակության վայրի և այլ բնութագրերի հետ։ Վրաստանում բնակվում են ֆրանկների հետևյալ խմբերը.

* «Մշեցի-Ֆրանգներ» ապրում են Էշտիա, Ուջմանա, Թորիա, Ժդանովական, Նինոծմինդայի մունիցիպալիտետի գյուղերում։ «Մշեցի» նախածանցը նշանակում է « Մուշից »: Հենց այս քաղաքից են տեղափոխվել վերոնշյալ գյուղերում ապրող հայերի նախնիները,
* «Գբո-Ֆրանգներ» - Ախալքալաքի շրջանի Բավրա, Խուլգումո, Կարտիկամի, Տուրցխի, Նինոծմինդայի մունիցիպալիտետի Ասպարա և Նոր Խուլգումո գյուղերում բնակվող հայեր.
* «Խաս-Ֆրանկները» ապրում են Ախալքալաքի շրջանի Ալաստանի և Վարևանի գյուղերում։

## Ներկայումս
20-րդ դարի վերջից 21-րդ դարի սկիզբը տնտեսական և այլ պատճառներով ֆրանկները զանգվածաբար արտագաղթել են Կրասնոդարի երկրամաս և Ռուսաստանի հարավային այլ շրջաններ։ Այսօր Ֆրանկները մեծամասնություն են կազմում Կրասնոդարի, Բելորեչենսկի, Արմավիրի կաթոլիկ ծխերում և Սևծովյան ափամերձ Սուրբ Կլիմենտի թեմում: Չնայած ֆրանկները հաճախում են լատինական ծիսակարգով եկեղեցիներ՝ իրենց սեփականը չունենալու պատճառով, այնուամենայնիվ նրանք իրավաբանորեն պատկանում են Հայ Կաթողիկե եկեղեցու Արևելյան Եվրոպայի օրդինարիատին։

; Կուբաչի ֆրանկներ
Վրացի պատմաբան Լուկա Իսարլովի «Նամակներ Վրաստանի մասին» էսսեի համաձայն՝ Դաղստան գյուղի Կուբաչի բնակիչներն իրենց անվանել են ֆրանկների ժառանգներ։

## Տես նաև
* Հայեր

## Ծանոթագրություններ

## Հղումներ
* Արարատ Պետրոսյան «Ֆրանգի. պատմաազգագրական հետազոտություն».
* Արեստակես Սիմավորյան, Ախալքալաքի և Նինոծմինդայի հայ կաթոլիկ համայնքների հիմնախնդիրները.

Կատեգորիա:Հայ կաթողիկե անձինք
Կատեգորիա:ՎՀ/թեմա 2
Հունաստանի առաջնորդություն

**Հունաստանի առաջնորդություն** (), հայ կաթողիկե եկեղեցու՝ Եվրոպայի տարածքում գտնվող, Տանն Կիլիկիո կաթողիկոսության պատկանող երկու առաջնորդություններից մեկը՝ Ռումինիայի հետ միասին։ Համակարգում է Հունաստանի կաթողիկե հայության հոգևոր կյանքը։ Առաջնորդանիստը՝ Աթենքի սուրբ Գրիգոր Լուսավորիչ եկեղեցին է։ Ներկայումս թեմն առաջնորդ չունի։

## Պատմություն
Հունաստանի առաջնորդությունը ստեղծվել է 1925 թվականի դեկտեմբերի 21-ին Սուրբ Աթոռի կողմից երկրում ապրող հավատացյալների համար։

## Եպիսկոպոսներ

* Եպիսկոպոս Ջուզեպպե Խանցյան (06․18․1949 - 1973);
* Եպիսկոպոս Ջովաննի Կոյունյան (06․21․1973 - 1991);
* Նեհան եպիսկոպոս Կարակեգեյան, (1991 - 09․27․2000),  նշանակվել է Սպահանի եպիսկոպոս;
** *թափուր 2000 թվականից;*
** Նեհան եպիսկոպոս Կարակեգեյան, (27.09.2000 - 21.05.2015, պաշտոնաթող - առաքելական ադմինիստրատոր);
** Հովսեփ եպիսկոպոս Պեզազեան (Պեզուզու) (21.03.2015 - այսօր՝ առաքելական կառավարիչ).

## Ծանոթագրություններ

## Աղբյուրներ

* Annuario Pontificio, Libreria Editrice Vaticana, Città del Vaticano, 2003, ISBN 88-209-7422-3

## Արտաքին հղումներ
* Տեղեկություն
* Տեղեկություն
* Տեղեկություններ Հունաստանի Հայ Կաթողիկե եկեղեցու մասին

Կատեգորիա:1925 հիմնադրումներ
Կատեգորիա:Հունաստանի առաջնորդություն
Կատեգորիա:ՎՀ/թեմա 2
Սուրբ Աստվածածին եկեղեցի (Փարիզ)

**Սուրբ Աստվածածին եկեղեցի, Փարիզ** քաղաքում գտնվող կրոնական կառույց։ Պատկանում է Մայր Աթոռ Սուրբ Էջմիածնի Ֆրանսիայի հայոց թեմին, գտնվում է Ֆրանսիայի մայրաքաղաք Փարիզում՝ Իսի լե Մուլինոյի Բուրգեն պողոտայում։ Համակարգում է Փարիզ քաղաքում բնակվող առաքելական ֆրանսահայության հոգևոր կյանքը։

## Նկարագրություն
alt=|ձախից|200x200փքս|Հարսանիքի օր
Խորանը, որը վերակառուցվել է 2000-ականների սկզբին, ապա օծվել 2001 թվականի ապրիլի 7-ին Կուդե Նակաչյանի կողմից, ճարտարապետ Տիգրան-Մանուել Դեյրմենջյանի աշխատանքն է։

## Պատմություն
alt=|աջից|200x200փքս|Ապակենախշեր
Իսի լե Մուլինոյի հայ համայնքի հոգևոր կարիքները հոգալու համար Տեր Նորվան քահանա Զաքարյանը ստեղծել է շինարարական կոմիտե: Նա կոչ է արել հավատացյալներին առատաձեռնության, և նրանց թվում էր Պարոն Նուրհան Ֆրինգյանը:
Հիմնադրամի առաջին քարը դրվել է 1973 թվականի մարտի 31-ին, Գերաշնորհ Տ. Սերովբե եպիսկոպոս Մանուկյանի կողմից: Այն օծվել է 1975 թվականի հունիսի 15-ին Վազգեն Ա Բուխարեստցու կողմից:

## Ծանոթագրություններ

## Արտաքին հղումներ
* L’Eglise Sainte-Marie d’Issy-les-Moulineaux
* Eglise apostolique arménienne Sainte-Marie-Mère-de-Dieu
* Église Apostolique Arménienne Sainte-Marie Mère-de-Dieu

Կատեգորիա:Եկեղեցիներ այբբենական կարգով
Կատեգորիա:Փարիզի եկեղեցիներ
Կատեգորիա:20-րդ դարի հայկական վանքեր և եկեղեցիներ
Կատեգորիա:Ֆրանսիայի հայոց թեմի վանքեր և եկեղեցիներ
Կատեգորիա:ՎՀ/թեմա 2
Սուրբ Հովհան Ոսկեբերան եկեղեցի

**Սուրբ Հովհան Ոսկեբերան եկեղեցի** Ստամբուլ քաղաքում գտնվող կրոնական կառույց։ Պատկանում է Տանն Կիլիկիո կաթողիկե եկեղեցու Պոլսո թեմին, գտնվում է Թուրքիայի Ստամբուլի մարզում։ Համակարգում է Ստամբուլ քաղաքում բնակվող կաթողիկե թուրքահայության հոգևոր կյանքը։

## Տեղադրություն
Սուրբ Հովհան Ոսկեբերան եկեղեցին գտնվում է Ստամբուլի Բեյօղլու՝ պատմական Բերա թաղամասում՝ առաջնորդանիստ Աստվածածնի, սուրբ Երրորդության և սուրբ Փրկչի հետ միասին։

Եկեղեցին քարաշեն է, կառուցված բարոկկո ոճով, որոշ մասեր բնորոշ են հայկական եկեղեցական ճարտարապետությանը։ Կոչվում է վաղմիջնադարյան աստվածաբան Հովհան Ոսկեբերանի անվամբ

## Պատմություն
Սուրբ Հովհան Ոսկեբերան եկեղեցին կառուցվել է 1837 թվականին Բոսֆորի Ռումելյան կողմում գտնվող Թաքսիմ հրապարակում գտնվող Ֆրանսիայի հյուպատոսության հետևում։

Երբ 600 հոգանոց տարողությամբ փայտյա եկեղեցին ժամանակի ընթացքում հնացավ և այրվեց, 1860 թվականին ճարտարապետ Կարապետ Դուլպենչյանի կողմից դրվեց նոր որմնաշենքի հիմքը։ Սակայն, երբ Կարապետը մահացավ 1861 թվականին, շենքի շինարարությունն ավարտվեց նրա եղբոր՝ Անտոն Դուլպենչյանի կողմից 1863 թվականին, ապա նաև դրան կից կառուցվեց դպրոց։

Եկեղեցին օծվել է Հռոմի պապ Հովհաննես Պողոս II-ի կողմից 1979 թվականին։

## Ճարտարապետություն
Շենքից դեպի արևմուտք կա փոքրիկ բակ։ Շենքը կառուցվել է հարթ քարից։ Եկեղեցուց արևմուտքում կա եռամաս գավիթ, իսկ արևելքում՝ աբսիդ․ տեղակայված են երգչախմբային բաժիններ։ Շենքը, որն ունի կենտրոնագմբեթ հատակագիծ, հենված է չորս հենասյուներով, գմբեթն ութանկյուն է։ Ներքին հարդարանքը նեոկլասիկայի ոճի է, ունի կիսակլոր կամարային բացվածքներ, փորված սյուներ և խոյակներ:

Զանգակատունը գտնվում է շենքի հարավ-արևելքում։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Ստամբուլի հայ կաթողիկե եկեղեցիներ
Կատեգորիա:ՎՀ/թեմա 2
Մարկո Բակիչ

**Մարկո Բակիչ** (, ), չեռնոգորացի ֆուտբոլիստ, հունական «ՕՖԻ» ակումբի և Չեռնոգորիայի հավաքականի հարձակվող, կիսապաշտպան։

## Ակումբային կարիերա
«Մոգրեն» ակումբի սան է: 2011 թվականի ապրիլի 17-ին «Գրբալի» դեմ խաղում նորամուտն է նշել Չեռնոգորիայի առաջնությունում։ Առաջին մրցաշրջանում դարձել է չեմպիոն: Օգոստոսի 27-ին խփել է առաջին գոլը «Բոկելի» դեմ խաղում։

2012 թվականին տեղափոխվել է իտալական «Տորինո»։ 2013 թվականի մայիսի 19-ին «Կատանիայի» դեմ խաղում նորամուտն է նշել Սերիա A-ում։ Նույն թվականի ամռանը տեղափոխվել է «Ֆիորենտինա»։ Սեպտեմբերի 22-ին «Ատալանտայի» դեմ խաղում նորամուտն է նշել «մանուշակների» կազմում։ 2014 թվականի ամռանը խաղային պրակտիկա ստանալու համար վարձավճարով տեղափոխվել է «Սպեցիա»։ Օգոստոսի 30-ին «Վարեզեի» դեմ խաղում նորամուտն է նշել Սերիա B-ում։ Դեկտեմբերի 28-ին «Բարիի» դեմ խաղում խփել է առաջին գոլը «Սպեցիայի» կազմում։

Ֆլորենցիա վերադառնալուց հետո չի կարողացել հաղթել հիմնական կազմում տեղի համար պայքարում և 2016 թվականի սկզբին վարձակալությամբ հանձնվել է պորտուգալական «Բելենենսիշին»։ «Վիտորիա Գիմարյեսի» դեմ խաղում նորամուտն է նշել Պորտուգալիայի ֆուտբոլի առաջնությունում: Այդ նույն խաղում խփել է առաջին գոլը նոր թիմի կազմում։ Նույն թվականի ամռանը «Բրագան» Մարկոյին գնել է «Ֆիորենտինայից»։ Օգոստոսի 14-ին «Վիտորիա Գիմարայեսի» դեմ խաղում նորամուտն է նշել նոր թիմում՝ երկրորդ խաղակեսում փոխարինելով Ռաֆա Սիլվային։

## Միջազգային կարիերա
2012 թվականի օգոստոսի 15-ին Լատվիայի հավաքականի դեմ ընկերական խաղում նորամուտն է նշել Չեռնոգորիայի հավաքականում։

## Նվաճումներ
**«Մոգրեն»**

*  Չեռնոգորիայի ֆուտբոլի առաջնություն՝ 2010/11

## Ծանոթագրություններ

## Արտաքին հղումներ
* 
* Профиль на sports.ru
* 
* Profile Статистика на fscg.co.me
* 

Կատեգորիա:Ալկորկոնի ֆուտբոլիստներ
Կատեգորիա:Բելենենսիշի ֆուտբոլիստներ
Կատեգորիա:Բրագայի ֆուտբոլիստներ
Կատեգորիա:Իտալիայի լեգեոներ ֆուտբոլիստներ
Կատեգորիա:Մուսկրոն Պերյուվելզի ֆուտբոլիստներ
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Սպեցիայի ֆուտբոլիստներ
Կատեգորիա:Տորինոյի ֆուտբոլիստներ
Կատեգորիա:Ֆիորենտինայի ֆուտբոլիստներ
Կատեգորիա:Ֆուտբոլի կիսապաշտպաններ
Սուրբ Գրիգոր Լուսավորիչ կաթողիկե եկեղեցի (Թեհրան)

**Սուրբ Գրիգոր Լուսավորիչ կաթողիկե եկեղեցի, Թեհրան** քաղաքում գտնվող կրոնական կառույց։ Պատկանում է Տանն Կիլիկիո կաթողիկե եկեղեցու Սպահանի թեմին, գտնվում է Իրանի Թեհրանի մարզում։ Համակարգում է Թեհրան քաղաքում բնակվող կաթողիկե իրանահայության հոգևոր կյանքը։ Քաղաքում գտնվում է նույնանուն մեկ այլ՝ առաքելական եկեղեցի, որը ենթարկվում է Մեծի Տանն Կիլիկիո կաթողիկոսության Թեհրանի թեմին։

## Տեղադրություն
Սուրբ Գրիգոր Լուսավորիչ կաթողիկե եկեղեցին միակ գործող աղոթատունն է և միևնույն ժամանակ Հայ Կաթողիկե եկեղեցու Սպահանի թեմի առաջնորդանիստ տաճարը, որի նստավայրը, չնայած անվանը, գտնվում է Թեհրանում։

Եկեղեցին գտնվում է Ղազալի փողոցի հյուսիսային և Ներսի փողոցի արևմտյան կողմում, Հաֆեզ պողոտայից մոտ 100 մ արևելք, Իսլամական հեղափոխության փողոցից 120 մ հարավ՝ Թեհրանում Ռուսաստանի դեսպանատնից մոտ 150 մ հյուսիս, հայ Առաքելական սուրբ Աստվածածին եկեղեցուց մոտ 400 մ հյուսիս և Ամիրքաբիր տեխնոլոգիական համալսարանից մոտ 500 մ հարավ-արևելք։

## Ճարտարապետություն
Հայ կաթողիկե Սուրբ Գրիգոր Լուսավորիչ միանավ եկեղեցին, որը կառուցված է երկաթբետոնից, կանգնած է հյուսիս-հարավ ուղղությամբ և ունի զանգակատուն՝ մուտքի մոտ քառակուսի խաչմերուկով, հարավում՝ ութանկյուն խաչմերուկով։ Զանգակատունը ներկված բաց կապույտով և բրգաձև տանիք՝ վերևում խաչով: Եկեղեցին ունի ուղղանկյուն հատակագիծ և երկհարկանի տանիք։

Եկեղեցու մոտ գտնվող եպիսկոպոսական նստավայրը աննկատ փոքրիկ երկհարկանի շինություն է՝ զառիթափ ներքին սանդուղքով։ Շենքի մի կեսում կան գրասենյակներ, իսկ մյուս կեսում՝ «Սպահանի» (իրականում՝ Թեհրանի) հայ կաթոլիկ եպիսկոպոսի բնակելի թաղամասերը։

## Պատմություն
Սպահանի Հայ Կաթողիկե թեմը հիմնադրվել է 1850 թվականի ապրիլի 30-ին։ Թեհրանի Սուրբ Գրիգոր Լուսավորիչ Հայ Կաթողիկե եկեղեցին, որն այժմ ծառայում է որպես թեմի եպիսկոպոսական աթոռ, կառուցվել է 1954 թվականին։

## Թեմ և եպիսկոպոս
Սուրբ Գրիգոր Լուսավորիչ եկեղեցու եպիսկոպոսական նստավայրը Սպահանի թեմի պաշտոնական հասցեն է, որը կոչվում է Սպահան քաղաքի անունով, չնայած այս պաշտոնական անվանմանը: 2017 թվականի դրությամբ Սպահանի թեմը ներառում է մոտավորապես 150 հավատացյալ մեկ ծխական համայնքում։ 1998 թվականին դեռ 2200 հայ կաթոլիկ կար, իսկ 2006 թվականին՝ 1000 կաթոլիկ։ 2015 թվականի հոկտեմբերի 1-ից Թեհրանի արքեպիսկոպոս է Սարգիս Դավիդյանը, ով ծնվել է 1943 թվականի նոյեմբերի 9-ին Սիրիայի Հալեպ քաղաքում։ 2015 թվականին Թեհրանի հայ կաթոլիկ համայնքը դեռ ուներ շուրջ 200 անդամ՝ շուրջ 60 ընտանիք։ Մինչ այդ նա երկու տարի առանց եպիսկոպոսի էր։ Բացի ուժեղ արտագաղթից, ասվում է, որ սա նպաստել է համայնքի անկմանը։

## Տես նաև
* Սուրբ Գրիգոր Լուսավորիչ կաթողիկե եկեղեցի (Աթենք)

## Ծանոթագրություններ

Կատեգորիա:Եկեղեցիներ այբբենական կարգով
Կատեգորիա:Թեհրանի հայկական վանքեր և եկեղեցիներ
Կատեգորիա:20-րդ դարի հայկական վանքեր և եկեղեցիներ
Կատեգորիա:Սպահանի թեմ (ՀԿԵ)
Կատեգորիա:ՎՀ/թեմա 2
Կատեգորիա:Իրանահայ կաթողիկե վանքեր և եկեղեցիներ
Ջոշ Բրաունհիլ

**Ջոշուա Բրաունհիլ** (, ), առավել հայտնի է որպես **Ջոշ Բրաունհիլ** (), անգլիացի ֆուտբոլիստ, «Բըրնլի» ակումբի կիսապաշտպան։

## Ֆուտբոլային կարիերա
Ուորինգթոնի՝ Չեշիրի բնիկ, խաղացել է «Ուորինգթոն Թաուն», «Մանչեսթեր Յունայթեդ» և «Պրեստոն Նորթ Էնդ» երիտասարդական թիմերում:

2013 թվականի հոկտեմբերի 8-ին «Օլդհեմ Աթլետիկի» դեմ ֆուտբոլային լիգայի գավաթի խաղում նորամուտն է նշել «Պրեստոնի» հիմնական կազմում։ Չորս օր անց «Կրու Ալեքսանդրի» դեմ խաղում նորամուտն է նշել Լիգա 1-ում։ Հոկտեմբերի 19-ին «Ջիլինգհեմի» դեմ Լիգա 1-ի խաղում առաջին գոլն է խփել «Պրեստոնի» կազմում, իսկ ակումբի գլխավոր մարզիչ Սայմոն Գրեյսոնը բարձր է գնահատել նրա խաղը։ 2013 թվականի դեկտեմբերից մինչև 2016 թվականի հունվար անցկացրել է 64 հանդիպում և խփել 6 գնդակ «Պրեստոն Նորթ Էնդում»։

2016 թվականի հունվարի 14-ին մինչև 2015/16 մրցաշրջանի ավարտը վարձավճարով տեղափոխվել է «Բարնսլի»։ Հունվարի 16-ին անմիջապես դարձել է մեկնարկային կազմի խաղացող՝ «Շրուսբերի Թաունի» դեմ խաղում նորամուտը նշելով «մութերի» կազմում։ Մարտի 6-ին «Ուոլսոլի» դեմ խաղում խփել է առաջին գոլը «Բարնսլիի» կազմում։ Օգնել է թիմին նվաճել ֆուտբոլային լիգայի գավաթը և Լիգա 1-ի փլեյ-օֆֆ փուլը, ինչի շնորհիվ թիմը ապահովել է վերադարձը Չեմպիոնշիփ: Ընդամենը հինգ ամսվա վարձակալության ընթացքում թիմի կազմում անցկացրել է 27 հանդիպում և դարձել 3 գոլի հեղինակ։

2016 թվականի ամռանը ազատ գործակալի կարգավիճակով տեղափոխվել է «Բրիստոլ Սիթի»՝ ակումբի հետ կնքելով երկամյա պայմանագիր: Մինչ այդ հրաժարվել էր երկարաձգել պայմանագիրը «Պրեստոնի» հետ։ 2016 թվականի օգոստոսի 6-ին Չեմպիոնշիփի «Ուիգան Ատլետիկի» դեմ խաղում նորամուտն է նշել «զարյանոկի» կազմում։ 2017 թվականի ապրիլի 29-ին «Բրայթոն ընդ Հոուվ Ալբիոնի» դեմ Չեմպիոնշիփի խաղում խփել է առաջին գոլը «Բրիստոլ Սիթիի» կազմում։ 2016 թվականի օգոստոսից մինչև 2020 թվականի հունվար ակումբի կազմում անցկացրել է 161 հանդիպում և խփել 17 գնդակ։

2020 թվականի հունվարի 30-ին տեղափոխվել է Պրեմիեր լիգայի «Բերնլի» ակումբ՝ կնքելով չորսուկես տարվա պայմանագիր՝ ևս մեկ տարով երկարաձգելու տարբերակով։ Տրանսֆերի գումարը, ըստ որոշ տվյալների, կազմել է 9 մլն ֆունտ։ 2020 թվականի փետրվարի 22-ին նորամուտն է նշել Պրեմիեր լիգայում՝ «Բորնմութի» դեմ ավելացված ժամանակում փոխարինելով Ջեք Քորքին։

## Նվաճումներ
**Բարնսլի**

* Ֆուտբոլային լիգայի գավաթի գավաթակիր՝ 2015/16
* Լիգա 1-ի փլեյ-օֆֆ փուլի հաղթող՝ 2015/16

## Ծանոթագրություններ

## Արտաքին հղումներ
* Профиль футболиста на официальном сайте ФК «Бернли»
* Профиль футболиста на официальном сайте Премьер-лиги

Կատեգորիա:Անգլիացի ֆուտբոլիստներ
Կատեգորիա:Բարնլիի ֆուտբոլիստներ
Կատեգորիա:Բարնսլիի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Մանչեսթեր Յունայթեդի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Ֆուտբոլի կիսապաշտպաններ
Ադամ Վեբսթեր

**Ադամ Հարի Վեբսթեր** (, ), անգլիացի ֆուտբոլիստ, «Բրայթոն ընդ Հոուվ Ալբիոն» ակումբի կենտրոնական պաշտպան։

## Ակումբային կարիերա
12 տարեկանում դարձել է «Պորտսմութ» ակումբի ֆուտբոլային ակադեմիայի խաղացող։ Մինչ այդ փորձաշրջան է անցել «Սաութհեմփթոնում» և «Չելսիում»։ 2011 թվականի ամռանը սիրողական պայմանագիր է կնքել «Պորտսմութի» հետ։ 2012 թվականի հունվարի 14-ին «Պոմպիի» հիմնական կազմում նորամուտն է նշել «Վեսթ Հեմ Յունայթեդի» դեմ Չեմպիոնշիփի խաղում։

2013 թվականի օգոստոսի 6-ին վարձավճարով տեղափոխվել է «Ալդերշոտ Թաուն»։ Օգոստոսի 10-ին թիմի կազմում նորամուտն է նշել «Գրիմսբի Թաունի» դեմ խաղում։ 2014 թվականի հունվարի 4-ին վերադարձել է «Պորտսմութ», բայց հունվարի 21-ին մինչև մրցաշրջանի ավարտը վարձավճարով կրկին տեղափոխվել է «Ալդերշոտ Թաուն»։ 

Հաջորդ երկու մրցաշրջաններն անցկացրել է «Պորտսմութում»։ Ակումբի կազմում մասնակցել է 81 հանդիպման և դարձել 5 գոլի հեղինակ։ 2016 թվականի հունիսին 750 հազար ֆունտով տեղափոխվել է «Իփսվիչ Թաուն»։ 2016 թվականի օգոստոսի 6-ին ակումբի կազմում նորամուտն է նշել Չեմպիոնշիփի «Բարնսլիի» դեմ խաղում։ 2016 թվականի դեկտեմբերի 13-ին «Բիրմինգհեմ Սիթիի» դեմ խաղում խփել է առաջին գոլը «Իփսվիչի» կազմում։ Ակումբի կազմում մասնակցել է 53 հանդիպման և դարձել 1 գոլի հեղինակ:

2018 թվականի հունիսի 28-ին տեղափոխվել է «Բրիստոլ Սիթի»՝ Չեմպիոնշիփի ակումբի հետ կնքելով քառամյա պայմանագիր։ 2018 թվականի օգոստոսի 4-ին Չեմպիոնշիփի առաջին տուրի «Նոթինգհեմ Ֆորեստի» դեմ խաղում նորամուտն է նշել ակումբում։ Չեմպիոնշիփում մասնակցել է «Բրիստոլ Սիթիի» 46 հանդիպումներից 44-ին և դարձել 3 գոլի հեղինակ: Մրցաշրջանի վերջում ճանաչվել է «Բրիստոլ Սիթիի» տարվա լավագույն խաղացող։

2019 թվականի օգոստոսի 2-ին հայտարարվել է «Բրայթոն ընդ Հոուվ Ալբիոն» տեղափոխության մասին։ Տրանսֆերի արժեքը կազմել է «Բրայթոնի» համար ռեկորդային 20 մլն ֆունտ։ 2019 թվականի օգոստոսի 27-ին Անգլիայի ֆուտբոլային լիգայի գավաթի «Բրիստոլ Ռովերսի» դեմ խաղում նորամուտն է նշել «Ալբիոնի» կազմում։ Օգոստոսի 31-ին առաջին անգամ խաղացել է Պրեմիեր լիգայում՝ խաղադաշտ դուրս գալով «Մանչեսթեր Սիթիի» դեմ խաղում։ 2019 թվականի հոկտեմբերի 19-ին Պրեմիեր լիգայի «Աստոն Վիլլա» ակումբի դեմ խաղում խփել է առաջին գոլը «ճայերի» կազմում։

## Կարիերա հավաքականում
Հանդես է եկել Անգլիայի Մ-18 և Մ-19 հավաքականներում։

## Վիճակագրություն

## Ձեռքբերումներ
**Անձնական**
* «Բրիստոլ Սիթիի» տարվա ֆուտբոլիստ՝ 2018/19

## Ծանոթագրություններ

## Արտաքին հղումներ
* Профиль футболиста на официальном сайте «Брайтон энд Хоув Альбион»

Կատեգորիա:Անգլիացի ֆուտբոլիստներ
Կատեգորիա:Բրայթոն ընդ Հոուվ Ալբիոնի ֆուտբոլիստներ
Կատեգորիա:Բրիստոլ Սիթիի ֆուտբոլիստներ
Կատեգորիա:Իպսվիչ Թաունի ֆուտբոլիստներ
Կատեգորիա:Պորտսմութի ֆուտբոլիստներ
Կատեգորիա:Պրեմիեր Լիգայի ֆուտբոլիստներ
Կատեգորիա:Օլդերշոտ Թաունի ֆուտբոլիստներ
Կատեգորիա:Ֆուտբոլի կիսապաշտպաններ
Կատեգորիա:Ֆուտբոլի պաշտպաններ
Ջեյմի Մակալիստեր

**Ջեյմս (Ջեյմի) Ռեյնոլդս Մակալիստեր** (, ), շոտլանդացի ֆուտբոլիստ, մարզիչ։

## Կարիերա
Կարիերան սկսել է «Քուին օֆ զե Սաութում»։ 1999 թվականին ֆուտբոլիստին 58 հազար ֆունտով գնել է «Աբերդինը»: 2004 թվականին առաջին գավաթն է (շոտլանդական լիգայի գավաթը) նվաճել «Լիվինգսթոնի» կազմում։ Այնուհետև «Հարթ օֆ Միդլոթյան» ակումբի կազմում երկու մրցաշրջան է անցկացրել առաջնության առաջատարների կազմում։ 2004 թվականին երկրորդ մրցաշրջանում Ֆուտբոլի Եվրոպայի առաջնություն 2004-ին մասնակցելու տեղի համար պայքարում սկսել է պարտվել Եվրոպայի չեմպիոն, հույն Ֆիսաս Պանայոտիսին և պորտուգալացի Խոսե Գոնսալվեշին։

Այնուհետև մի քանի տարի անցկացրել է Անգլիայի ֆուտբոլային լիգայի առաջնությունում «Բրիստոլ Սիթիի» կազմում։ 2007/08 մրցաշրջանում թիմը միանգամից գրավել է չորրորդ տեղը և իրավունք է ստացել պայքարել Պրեմիեր լիգա դուրս գալու համար, բայց փլեյ-օֆֆի եզրափակչում Ուեմբլի մարզադաշտում 0:1 հաշվով պարտվել է «Հալլ Սիթիին»՝ չկարողանալով իր պատմության մեջ երրորդ անգամ մտնել էլիտար դիվիզիոն։

Ավարտել է կարիերան անգլիական ցածր լիգաներում:

### Հավաքականում
Մայիսի 30-ին Շոտլանդիայի հավաքականի կազմում անցկացրել է միակ հանդիպումը։ Այդ օրը «տարտանյան բանակի» ֆուտբոլիստները տանը ընկերական խաղում հաղթել են Տրինիդադ և Տոբագոյին (4: 1)։ 2008-2009 թվականներին որոշ ժամանակ անց կրկին սկսել է հրավերներ ստանալ Շոտլանդիայի հավաքականից՝ ՀԱՀ-ում կայանալիք Աշխարհի 2010 թվականի առաջնության ընտրական մրցաշարի խաղերին մասնակցելու համար, սակայն թիմի կազմում այլևս խաղադաշտ դուրս չի եկել։

## Մարզչական գործունեություն
2014 թվականին սկսել է մարզչական կարիերան, երբ Դևիդ Ջեյմսի հետ եղել է հնդկական «Կերալա Բլաստերսի» գլխավոր մարզչի օգնական: Նա Լի Ջոնսթոնի անձնակազմի մի մասն էր Բրիստոլ Սիթիում, Սանդերլենդում և շոտլանդական Հիբերնիանում։ Աշխատել է նաև որպես մարզչի օգնական «Բրիստոլ Ռովերսում»։

2024 թվականի հուլիսի 9-ին սկսել է աշխատել Բրունեյի «ԴՊՊՄ» թիմի հետ, որը հանդես է եկել Սինգապուրի Պրեմիեր լիգայում: Փոխարինել է պորտուգալացի Ռույ Կապելային։ Սեպտեմբերին շոտլանդացին զուգահեռ սկսել է ժամանակավորապես կատարել Բրունեյի հավաքականի գլխավոր մարզչի պարտականությունները։

## Նվաճումներ
* Շոտլանդիայի գավաթի գավաթակիր (1)՝ 2005/06 
* Շոտլանդական լիգայի գավաթի գավաթակիր (1)՝ 2004

## Ծանոթագրություններ

## Արտաքին հղումներ
* 
* Профиль на Sports.ru

Կատեգորիա:Աբերդինի ֆուտբոլիստներ
Կատեգորիա:Անգլիական ֆուտբոլի լիգայի խաղացողներ
Կատեգորիա:Բրիստոլ Սիթիի ֆուտբոլիստներ
Կատեգորիա:Էքսետեր Սիթիի ֆուտբոլիստներ
Կատեգորիա:Շոտլանդացի ֆուտբոլային մարզիչներ
Կատեգորիա:Շոտլանդացի ֆուտբոլիստներ
Կատեգորիա:Շոտլանդիայի հավաքականի ֆուտբոլիստներ
Կատեգորիա:Ֆուտբոլի պաշտպաններ
Ռուսահայ կաթողիկե եկեղեցի

**Ռուսահայ կաթողիկե եկեղեցի**, Ռուսաստանի Դաշնության տարածքում բնակվող հայ կաթոլիկների կրոնական միավորում, որը մաս է հանդիսանում Հայաստանի, Վրաստանի, Ռուսաստանի և Արևելյան Եվրոպայի թեմին։ Դա ըստ էության Արևելյան կաթոլիկ եկեղեցիներից մեկն է, որը պահպանում է Հայ եկեղեցու պատարագի ծեսը և գտնվում է Սուրբ աթոռի հետ դավանաբանական, հաղորդական և վարչական միասնության մեջ՝ Տանն Կիլիկիո կաթողիկե եկեղեցու միջոցով։

19-րդ դարում հայկական ծիսակարգի կաթոլիկները ներառում էին նաև կաթոլիկություն դավանող վրացիներ, որոնց օրինական գոյությունը չէր ճանաչվել Ռուսական կայսրության օրոք։ Սակայն վրացի կաթոլիկների ընտանիքի կազմը թույլ է տալիս ենթադրել, որ նրանց նախնիների մեջ մեծամասնությունը վրացացած հայեր էին։

## Պատմություն
1768-1774 թվականների ռուս-թուրքական պատերազմում Ղրիմի գրավման, ինչպես նաև Լեհաստանի երրորդ բաժանմամբ (1795) Լեհաստանի մի մասի բռնակցման արդյունքում Ռուսական կայսրությունում հայտնվեցին հայ կաթոլիկ մեծ համայնքներ։ 1720-1760 թվականների ընկած ժամանակահատվածում Օսմանյան կայսրությունից և շահական Պարսկաստանից փախստականների վերաբնակեցման արդյունքում Հյուսիսային Կովկասում (Վլադիկավկազ, Մոզդոկ և Ղզլար քաղաքներում) հայկական ծեսի կաթոլիկների զգալի խմբեր են առաջացել։ 1809 թվականից հայկական ծեսի կաթոլիկները ենթարկվում էին լատինական ծեսի ռուս կաթոլիկ հիերարխներին։

1909 թվականին ստեղծվել է հայկական ծեսի կաթոլիկների առաքելական վարչությունը, որը մինչև 1917 թվականը ուներ 47 քահանա, 45 եկեղեցի, 15 մատուռ և 66618 հավատացյալ։ Վերջին առաքելական կառավարիչ տեր Կարապետ Դիլուրգյանը ձերբակալվել է 1936 թվականի հունիսին, դատապարտվել (75 տարեկան հասակում) երեք տարվա աքսորի Կիրովի մարզ, որտեղից վերադառնալուց հետո այլեւս չի կարողացել շարունակել պաշտոնական ծառայությունը։ Բազմաթիվ այլ քահանաներ նույնպես ձերբակալվել են, նրանցից ոմանք մահացել են խորհրդային ճամբարներում։ Երբ 1940 թվականին Լվովի հայ կաթողիկե թեմը փակվեց, առաջնորդարանն անցավ խորհրդային իշխանության տակ, նրա ծխականների մոտավորապես կեսը (մոտ 2500 մարդ) աքսորվեց Սիբիր։ Լվովի հայկական ծեսի կաթոլիկների վերջին առաքելական կառավարիչը, որը փոխարինել է 1938 թվականին մահացած մետրոպոլիտ արքեպիսկոպոս Յոզեֆ Թեոդորովիչին, Դիոնիսի Կաետանովիչը, ձերբակալվել է 1945 թվականին և մահացել ճամբարում 1954 թվականին։

## Ներկայումս
մինի|Մոսկվայի Աստվածածնի վերափոխման կաթողիկե եկեղեցին
1991 թվականից Արևելյան Եվրոպայի (այդ թվում՝ Ռուսաստանի) հայկական ծիսակատարության կաթոլիկները ենթակա են Հայաստանի, Վրաստանի, Ռուսաստանի և Արևելյան Եվրոպայի թեմին, որի նստավայրը Գյումրին է:

Մոսկվայում գործում է կազմակերպված հայ կաթոլիկ համայնք, որտեղ այն գործում է 2000 թվականից։ Սկզբում հայկական ծիսակարգի կաթոլիկները հավաքվում էին սուրբ Լյուդովիկոս եկեղեցում՝ Նունե Պողոսյան միանձնուհու գլխավորությամբ, ում հեռանալով հանդիպումները դադարեցին։ Մարիամ Աստվածածնի Անարատ Հղության տաճարում 2002 թվականի մարտի 10-ից գործում է հայկական ծխական համայնք։ Հայկական ծիսակարգի կաթոլիկների խմբեր, որոնք մշտական ​​հոգածություն չունեն իրենց ծեսում, ապրում են նաև Պսկովում, Դոնի Ռոստովում, Կրասնոդարում և Կրասնոդարի երկրամասում, Սոչիում և Ռուսաստանի այլ քաղաքներում։

## Ծանոթագրություններ

Կատեգորիա:Կաթոլիկությունը Ռուսաստանում
Կատեգորիա:Հայաստանի, Վրաստանի, Ռուսաստանի և Արևելյան Եվրոպայի թեմ
Կատեգորիա:ՎՀ/թեմա 2
Իգնատիոս Պետրոս ԺԶ Բաթանյան

**Իգնատիոս Պետրոս ԺԶ Բաթանյան** , Կիլիկիո հայ կաթոլիկ եկեղեցու պատրիարք՝ 1962 թվականից մինչև իր հրաժարականը՝ 1976 թվականը։ Նրա ընտրությունը տեղի է ունեցել այն ժամանակ, երբ Գրիգոր Պետրոս ԺԵ Աղաջանյանր Վատիկանի Հռոմի Կաթոլիկ Եկեղեցում զբաղեցրել է պաշտոն։
## Քահանայություն
Նա ծնվել է Օսմանյան կայսրության Մարդին քաղաքում։ Նա 1921 թվականին՝ 22 տարեկանում, քահանա է ձեռնադրվել։ 1933 թվականի հոկտեմբերի 29-ին օծվել է եպիսկոպոս՝ Մարդինի հայերի արքեպիսկոպոս (1933–1940) և Գաբուլայի արքեպիսկոպոս (1940–1952), հյուսիսային Սիրիայի հայերի արքեպիսկոպոս (1952–1959)։

1959 թվականի ապրիլի 24-ին դարձել է Գրիգոր Պետրոս ԺԵ Աղաջանյանի օգնական։ 1962 թվականի սեպտեմբերի 4-ին ընտրվել է Կիլիկիո հայ կաթոլիկ եկեղեցու պատրիարք։ 1976 թվականի ապրիլի 22-ը նա հրաժարական է տվել տարիքի պատճառով։

Իգնատիոս Պետրոս ԺԶ Բաթանյան կառուցել է Զմմառի նոր միաբանությունը և Լիբանանի Անջար քաղաքի Հայ Կաթողիկե որբանոցըը։  Իր պաշտոնավարման ընթացքում նա համարվել է շինարար կաթողիկոս։

Իգնատիոս Պետրոս ԺԶ Բաթանյանը մահացել է 1979 թվականի հոկտեմբերի 9-ին Լիբանանում, 80 տարեկան հասակում

## Ծանոթագրություններ

## Արտաքին հղումներ
*Պատրիարքներ Կաթողիկէ Հայոց (անուանացանկ)
*[ՀԱՆԴԷՍ ԱՄՍՕՐԵԱՅ](https://tert.nla.am/archive/NLA%20AMSAGIR/Handesamsorya/1962(9-12)_ocr.pdf)

Կատեգորիա:Տանն Կիլիկիո կաթողիկե կաթողիկոսներ
Կատեգորիա:Լիբանանահայ կրոնական գործիչներ
Կատեգորիա:20-րդ դարի հայ կաթողիկոսներ
Կատեգորիա:ՎՀ/թեմա 2
Սուրբ Եղիսաբեթ տաճար (Դումբրավեն)

**Սուրբ Եղիսաբեթ տաճար, Դումբրավեն** քաղաքում գտնվող կրոնական կառույց։ Պատկանում է Տանն Կիլիկիո կաթողիկե եկեղեցու Ռումինիայի առաջնորդությանը, գտնվում է Ռումինիայի Սիբիու մարզում (պատմական Տրանսիլվանիա)։ Համակարգում է Դումբրավեն (նախկին Եղիսաբեթուպոլիս՝ եկեղեցու անունով) քաղաքում բնակվող կաթողիկե ռումինահայության հոգևոր կյանքը։

## Տեղադրություն
Դումբրավենը, նախկին Եղիսաբեթուպոլիս (սաքսոնական բարբառով՝ Eppeschdorf, գերմաներեն՝ Elisabethstadt, հունգարերեն՝ Ebesfalva, Erzsébetváros) քաղաք է Ռումինիայի Տրանսիլվանիայի Սիբիու կոմսությունում, որը բաղկացած է մասերից՝ Erașne (DumeȘneȘneȘniȘ) և «Dumbrence» (Erbașne) տեղանքներից և Târnave։ Դումբրավենիի մասին առաջին փաստաթուղթը թվագրվում է 1332 թվականին, երբ տեղանքը հայտնվում է Էբես (Sacerdotes de Ebes) անունով։

## Եկեղեցի
Առաջին հայերը այստեղ են հաստատվել 1671 թվականին՝ իշխան Միհայ Ապաֆի I-ի օրոք: Նրանք եղել են երկրագործներ վաճառականներ, նրանք արտոնություններ ստացան 1696 թվականին իշխան Միհայ Ապաֆի II-ից: Առաջին հայկական եկեղեցին կառուցվել է մեկ այլ վայրում՝ ջրհեղեղի գոտում։

Բարոկկո ոճով քարից և աղյուսից կառուցված ներկայիս հուշարձանի կառուցումը սկսվել է 1766 թվականին, իսկ օծումը տեղի է ունեցել 1791 թվականին։ Դրսում պատկերված են Պետրոս և Պողոս առաքյալների արձանները՝ 18-րդ դարի Տրանսիլվանիայի քանդակագործ Սայմոն Հոֆմայերի հեղինակած։ Ուշ բարոկկո ոճով ինտերիերով եկեղեցի-դահլիճն աչքի է ընկնում իր բարձրորակ կահավորմամբ, որի կերտմամբ. իր ներդրումն է ունեցել նաև վերը նշված Սիբիուում հաստատված Կլուժի քանդակագործը։

Արտաքինում գերակշռում են երկու աշտարակները, որոնցից մեկը աջում ծածկված է բարոկկո սաղավարտով, իսկ ձախում՝ բրգաձև տանիքով։ Ասիմետրիկ տեսքը 1927 թվականին տեղի ունեցած փոթորկի արդյունք է, երբ քամին պոկել է հյուսիսարևմտյան աշտարակի գլխարկը, որը դրանից հետո չի վերակառուցվել։

## Ծանոթագրություններ

## Արտաքին հղումներ
* Monumente istorice din România-Fișă și localizare de monument
* Fișă de monument

Կատեգորիա:18-րդ դարի հայկական վանքեր և եկեղեցիներ
Կատեգորիա:Դումբրավեն
Կատեգորիա:Ռումինահայ կաթողիկե վանքեր և եկեղեցիներ
Կատեգորիա:ՎՀ/թեմա 2
Կատեգորիա:Տաճարներ այբբենական կարգով
Լատինական Ամերիկայի թեմ

**Լատինական Ամերիկայի թեմ**, նաև՝ **Լատինական Ամերիկայի և Մեքսիկայի էկզարխատ** (), հայ կաթողիկե եկեղեցու՝ Կենտրոնական և Հարավային Ամերիկայի տարածքում գտնվող, Տանն Կիլիկիո կաթողիկոսության պատկանող միակ թեմը։ Համակարգում է Բրազիլիայի, Ուրուգվայի և Մեքսիկայի կաթողիկե հայության հոգևոր կյանքը։ Առաջնորդանիստը՝ Սան Պաուլոյի սուրբ Գրիգոր Լուսավորիչ եկեղեցին է։ Ներկայումս թեմն առաջնորդ չունի։

## Պատմություն
1981 թվականի հուլիսի 3-ին Հռոմի պապ Հովհաննես Պողոս II-ը հիմնել է որը հիմնել է Լատինական Ամերիկայի և Մեքսիկայի էկզարխատը:

1989 թվականի փետրվարի 18-ին Բուենոս Այրեսի առաջնորդություննն անջատվել է Լատինական Ամերիկայի և Մեքսիկայի Էկզարխատից։

## Էկզարխիայի եպիսկոպոսներ
* Վարդան եպիսկոպոս Վալդիր Պողոսյան (3.07.1981 - 4.07.2018 թթ. թոշակի անցած)
* եպիսկոպոս Պաբլո Հեքիմյան (07.04.2018 - ներկա)

## Ծանոթագրություններ

## Աղբյուրներ
* Annuario Pontificio, Libreria Editrice Vaticana, Città del Vaticano, 2003, ISBN 88-209-7422-3

## Արտաքին հղումներ
* Информация 
*  Булла ''Armeniorum fidelium'' 
* Archived website of the Armenian Catholic Apostolic Exarchate of Latin America and Mexico (in Spanish)
* GCatholic 
* http://www.catholic-hierarchy.org/diocese/damer.html

Կատեգորիա:1981 հիմնադրումներ Բրազիլիայում
Կատեգորիա:Լատինական Ամերիկայի թեմ
Կատեգորիա:ՎՀ/թեմա 2
Սուրբ Փրկիչ եկեղեցի (Հալեպ)

**Սուրբ Փրկիչ եկեղեցի, Հալեպ** քաղաքում գտնվող կրոնական կառույց։ Պատկանում է Տանն Կիլիկիո կաթողիկե եկեղեցու Բերիո թեմին, գտնվում է Սիրիայի Հալեպի մարզում։ Հայտնի է նաև «սուրբ Վառվառա» անունով։ Համակարգում է տեղի կաթողիկե սիրիահայության հոգևոր կյանքը։ Հանդիսանում է քաղաքի հայ կաթողիկե չորս եկեղեցիներից մեկը (Մայր ամենայն գթությանց տաճարի, սուրբ Երրորդության և սուրբ Խաչի եկեղեցիների հետ միասին)։

## Տեղադրություն
Սուրբ Փրկիչ եկեղեցին գտնվում է Հալեպի Սուլեյմանիե թաղամասի Իբն-Նաուֆալ փողոցի թիվ 7 հասցեում, մարզադաշտից ոչ հեռու։

## Պատմություն
Սուրբ Փրկիչ եկեղեցին եղել է քաղաքի երկրորդ կաթողիկե աղոթատունը։ Կառուցումն սկսել է 1925 թվականին, բացվել է 1937 թվականին։ Ի սկզբանե եղել է հիսուսական հայրերի մատուռ՝ սուրբ Վարվառա, ապա օծվել է Բերիո թեմի առաջնորդի կողմից։ 1954 թվականին եկեղեցին այրվել է։

Դրան կից գործում է մարիամյան տիկնանց միությունը։

## Առաջնորդներ
Եկեղեցու ծխական քահանան էր Գերաշնորհ Տեր Գևորգ քահանա Շահբազյանը: Ծնվել է Հալեպում 1945 թվականին, քահանա է օծվել 1972 թվականին։ Տեր Մխիթար քահանա Պողոսյանը նույնպես ծխական քահանա է, ով ծնվել է Հալեպում 1957 թվականին, քահանա է օծվել 1984 թվականին։

## Ճարտարապետություն
Եկեղեցին չափսերով փոքր է, չունի հայկական եկեղեցական ճարտարապետությանը բնորոշ գծեր, քանի որ ի սկզբանե եղել է հիսուսականների աղոթատուն-մատուռ։ Խորանում դրված է Քրիստոսի խաչելության նկարը, շուրջը առաքյալների պատկերներն են։ Նրանց քանակով սյուները՝ հիմնական դահլիճի աջ ու ձախ կողմերում հայելային դասավորված, պահում են տանիքը։

## Ծանոթագրություններ

Կատեգորիա:20-րդ դարի հայկական վանքեր և եկեղեցիներ
Կատեգորիա:Բերիո թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Կատեգորիա:Հալեպի հայկական վանքեր և եկեղեցիներ
Կատեգորիա:ՎՀ/թեմա 2
Մայր ամենայն գթությանց

**Մայր ամենայն գթությանց**, Հալեպ քաղաքում գտնվող կրոնական կառույց։ Պատկանում է Տանն Կիլիկիո կաթողիկե եկեղեցու Բերիո թեմին, դրա առաջնորդանիստն է, գտնվում է Սիրիայի Հալեպի մարզում։ Համակարգում է տեղի և երկրի հյուսիսարևմտյան մարզերում բնակվող կաթողիկե սիրիահայության հոգևոր կյանքը։ Գտնվում է ալ-Ջուդեյդում՝ Հալեպի քրիստոնեական թաղամասում, հանդիսանում է քաղաքի հայ կաթողիկե չորս եկեղեցիներից մեկը (սուրբ Երրորդության, սուրբ Խաչի և սուրբ Փրկչի հետ միասին)։

## Պատմություն
Ալ-Ջուդեյդի հայկական կաթոլիկ եկեղեցին գտնվում է ալ-Թելալ փողոցում (, «Լեռնային ճանապարհ») թաղամասի հյուսիս-արևմտյան եզրին։ Նրա շինարարությունը սկսվել է 1823 թվականին և ավարտվել 1832 թվականին։ Դա տեղի ունեցավ այն բանից հետո, երբ օսմանյան սուլթան Մահմուդ II-ը Թանզիմաթի կարգավորման շրջանակներում հանեց նոր եկեղեցիների կառուցման արգելքը: Եկեղեցին վնասվել է 1850 թվականի հոկտեմբերի 17-ին Հալեպում հակաքրիստոնեական անկարգությունների ժամանակ, որոնց հետևանքով զոհվել է մոտ 20 քրիստոնյա, սակայն հետագայում վերակառուցվել է։ Բազմաթիվ կաթոլիկ հայեր փախել են, մասնավորապես, Բեյրութ և Զմյուռնիա։ Սակայն Հալեպի հայ կաթոլիկ բնակչությունը մեծացավ ավելի ուշ շրջանում ներգաղթի պատճառով, մասնավորապես Առաջին համաշխարհային պատերազմի ժամանակ Հայոց ցեղասպանության հետևանքով փախստականների տեղաշարժերի պատճառով։

2015 թվականի հունվարի 9-ին՝ նախատեսված ժամերգությունից երկու ժամ առաջ, Սիրիայում քաղաքացիական պատերազմի ժամանակ գմբեթի վրա տեղադրված ռումբերից լրջորեն տուժել է եկեղեցին և հայտնվել փլուզման վտանգի տակ: Վերակառուցումից հետո այն վերաբացվել է 2019 թվականի դեկտեմբերի սկզբին։

## Ճարտարապետություն
Հայ Կաթողիկե եկեղեցին, որն ունի հասարակ փայտյա տանիք, համարվում է ավելի ժամանակակից և համեստ կահավորված է՝ համեմատած շրջանի մյուս եկեղեցիների հետ։ Եկեղեցին ունի նաև տարրական դպրոց։

## Ծանոթագրություններ

Կատեգորիա:19-րդ դարի հայկական վանքեր և եկեղեցիներ
Կատեգորիա:Բերիո թեմի վանքեր և եկեղեցիներ
Կատեգորիա:Հալեպի հայկական վանքեր և եկեղեցիներ
Կատեգորիա:ՎՀ/թեմա 2
Կատեգորիա:Տաճարներ այբբենական կարգով
Ռումինիայի առաջնորդություն

**Ռումինիայի առաջնորդություն** (), հայ կաթողիկե եկեղեցու՝ Եվրոպայի տարածքում գտնվող, Տանն Կիլիկիո կաթողիկոսության պատկանող երկու առաջնորդություններից մեկը՝ Հունաստանի հետ միասին։ Համակարգում է Ռումինիայի կաթողիկե ռումինահայության հոգևոր կյանքը։ Առաջնորդանիստը՝ Գեռլայի (Արմենոպոլիս) սուրբ Երրորդություն եկեղեցին է։ Ներկայումս թեմն առաջնորդ չունի։

## Պատմություն
1930 թվականի հունիսի 5-ին Հռոմի պապ Պիոս XIը հրապարակեց կոնդակ, որով ստեղծվել է Հայ Կաթողիկե եկեղեցու Ռումինիայի առաջնորդությունը ողջ երկրում ապրող հավատացյալների համար:

## Աղբյուրներ
* Annuario Pontificio, Libreria Editrice Vaticana, Città del Vaticano, 2003, ISBN 88-209-7422-3
* Булла ''Solemni Conventione'', AAS 22 (1930), стр. 381 

## Ծանոթագրություններ

## Արտաքին հղումներ
* Информация 

Կատեգորիա:1930 հիմնադրումներ
Կատեգորիա:Ռումինիայի առաջնորդություն
Կատեգորիա:ՎՀ/թեմա 2
Բենաֆշա Յակուբի

**Բենաֆշա Յակուբի** (նաև հայտնի է որպես **Բենաֆշա Յակուբի**), աֆղան հաշմանդամություն ունեցողների իրավունքների պաշտպան: 2021 թվականին ընդգրկվել է BBC-ի 100 կանանցից մեկը։

## Կարիերա
Բենաֆշա Յակոբին Աֆղանստանում, ի ծնե կույլ է և դարձել հաշմանդամության իրավունքների պաշտպան։ Պարսկական գրականություն է սովորել Իրանում, ապա երկու մագիստրոսի կոչում է ստացել Քաբուլում՝ մինչ գլխավոր դատախազությունում աշխատելը։ Իր ամուսնու՝ Մահդի Սալամիի հետ, որը նույնպես կույր է, հիմնել է «Ռահյաբ» կազմակերպությունը՝ օգնելու և կրթելու տեսողության խնդիրներ ունեցողներին։

2019 թվականից Յակոբին եղել է Աֆղանստանի մարդու իրավունքների անկախ հանձնաժողովի (AIHRC) հանձնակատար, մինչև որ 2021 թվականին ամուսնու հետ փախել է Աֆղանստանից՝ թալիբների կողմից իշխանությունը վերականգնելուց հետո: Հեռանալու երրորդ փորձի ժամանակ նրանք հասել են Քաբուլի օդանավակայան և մեկնել են Մեծ Բրիտանիա։

Յակուբին աշխատել է նաև տեսողության խնդիրներ ունեցող երեխաների կրթության համար։

2020 թվականին Յակոբին եղել է հաշմանդամություն ունեցող անձանց իրավունքների հանձնաժողովի թեկնածու։ Դարձել է BBC- ի *100 կանանցից* մեկը 2021 թվականին։

## Ծանոթագրություններ

Կատեգորիա:BBC 100 կին
Կատեգորիա:Ապրող անձինք
Կատեգորիա:Աֆղան կանայք
Կատեգորիա:Աֆղան կին հասարակական գործիչներ
Կատեգորիա:Աֆղան հասարակական գործիչներ
Կատեգորիա:Աֆղան ֆեմինիստներ
Կատեգորիա:Կին ակտիվիստներ
Կատեգորիա:Կին իրավապաշտպաններ
Կատեգորիա:Հաշմանդամության իրավապաշտպաններ
Կատեգորիա:Հաշմանդամություն ունեցող աֆղաններ
Ֆիլիպ Ստոյկովիչ

**Ֆիլիպ Ստոյկովիչ** (, ), չեռնոգորացի ֆուտբոլիստ, «ԼԱՍԿ» ակումբի պաշտպան: Հանդես է եկել Չեռնոգորիայի հավաքականում:

## Ակումբային կարիերա
«Ցրվենա Զվեզդա» ակումբի սան է։ 2011 թվականի սեպտեմբերի 21-ին Սերբիայի գավաթի խաղարկությունում «Մլադոստի» դեմ խաղում նորամուտն է նշել հիմնական կազմում։ 2012 թվականի մարտի 14-ին «Սմեդերևոյի» դեմ խաղում Սերբիայի առաջնությունում նորամուտն է նշել թիմի կազմում։ Մեկնարկային մրցաշրջանում նվաճել է Սերբիայի գավաթը: 2012 թվականի ամռանը խաղային պրակտիկա ստանալու համար վարձավճարով հանդես է եկել «Բանատում»։ 2013 թվականի սկզբին կրկին վարձավճարով է տրվել, նոր թիմը դարձել է «Չուկարիչկին»։ Մարտի 9-ին «Վոժդովացի» դեմ խաղում նորամուտն է նշել նոր ակումբում։ Նույն խաղում խփել է առաջին գոլը «Չուկարիչկայի» կազմում։ Վարձակալության ավարտից հետո ակումբը գնել է տրանսֆերը։ 2015 թվականին երկրորդ անգամ դարձել է ազգային գավաթի գավաթակիր։

2016 թվականի ամռանը տեղափոխվել է գերմանական «Մյունխեն 1860»։ Օգոստոսի 7-ին «Գրոյտերի» դեմ խաղում նորամուտն է նշել երկրորդ Բունդեսլիգայում։

## Միջազգային կարիերա
2012 թվականին Սերբիայի պատանեկան հավաքականի կազմում մասնակցել է Էստոնիայում կայացած Եվրոպայի պատանեկան առաջնությանը: Մրցաշարում մասնակցել է Խորվաթիայի, Անգլիայի և Ֆրանսիայի թիմերի դեմ խաղերին։

2015 թվականին Սերբիայի երիտասարդական հավաքականի կազմում մասնակցել է Չեխիայում կայացած Եվրոպայի երիտասարդական առաջնությանը։ Մրցաշարում մասնակցել է Չեխիայի դեմ խաղին։

2016 թվականին որոշում է կայացրել հանդես գալ Չեռնոգորիայի կազմում։ 2016 թվականի մայիսի 29-ին Թուրքիայի հավաքականի դեմ ընկերական խաղում նորամուտն է նշել Չեռնոգորիայի հավաքականում։

## Նվաճումներ
**«Ցրվենա Զվեզդա»**

* Սերբիայի չեմպիոն (2)՝ 2017/18, 2018/19
* Սերբիայի գավաթի գավաթակիր՝ 2011/12

**«Չուկարիչկի»**

* Սերբիայի գավաթի գավաթակիր՝ 2014/15

## Ծանոթագրություններ

## Արտաքին հղումներ
* Profile  at crvenazvezdafk.com

 
Կատեգորիա:ԼԱՍԿ Լինցի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:Չեռնոգորացի ֆուտբոլիստներ
Կատեգորիա:Չեռնոգորիայի հավաքականի ֆուտբոլիստներ
Կատեգորիա:Չուկարիչկիի ֆուտբոլիստներ
Կատեգորիա:Ռապիդ Վիեննայի ֆուտբոլիստներ
Կատեգորիա:Ցրվենա Զվեզդայի ֆուտբոլիստներ
Կատեգորիա:Ֆուտբոլի պաշտպաններ
Կերաբուժություն (անասնաբուժություն)

**Կերաբուժություն**, դիետոթերապիա ( – կերակրման ռեժիմ և  – բուժում), հիվանդ կենդանիների բուժման կերակրումը։ Նշանակվում է հատուկ կերակարգ, այսինքն՝ կերաբաժինների ձևով, որոնք ունեն ֆիզիոլոգիորեն հիմնավորված և կլինիկորեն ստուգված բուժման ազդեցություններ։ Կերաբուժություն նշանակելիս հաշվի են առնվում կերակրվող կենդանիների տեսակավորման և տարիքային առանձնահատկությունները, հիվանդությունների պատճառագիտությունն ու ախտածնությունը, կենդանու առողջական վիճակը։ Օրինակ, ստամոքսաղիքային հիվանդությունների դեպքում հորթերին կաթնակերակրման շրջանից հետո հանձնարարվում է ացիդոֆիլային կաթնամթերք, խոտի թուրմ, վարսակի կաթ։ Խոճկորներին կրծից կտրելուց հետո նշանակում են կաթնային կամ բուսական կերակարգ (կաթ, կաթնաշոռ, կերախմորիչներով կեր, խոտալյուր, արհեստական կաթ)։ Խոտակերների լյարդաբորբի ժամանակ նշանակում են ածխաջրերով հարուստ բուժման կեր (կանաչ խոտ, գազար, շաղգամ,ճակնդեղ)։ Հանքային փոխանակության խանգարման դեպքում՝ կերակրի աղ, կոբալտ, յոդ,մանգան պարունակող հանքային հավելուկներ կամ համակցված կերային կերաբաժինը նվազեցնում են 10–30%-ով։ Առանձին դեպքերում (օր.՝ թերվիտամինություն) կերաբուժության բուժման հիմնական մեթոդն է, այլ դեպքում՝ կերաբուժության պայմաններ է ստեղծում բուժման մյուս ձևերի արդյունավետ ազդեցության համար։ Կերաբուժությունն արագացնում է հիվանդ կենդանիների առողջացումը, վերականգնում սնվածությունը, աշխատունակությունն ու մթերատվությունը։

Կատեգորիա:Գյուղատնտեսություն
Կատեգորիա:Կենդանաբանություն